TENDERISE BREAST 2KG+1KG | UnionCoop ";} var iprocess='
Sadia Tender Chicken Breast Individually Frozen, 2kg+1kg 2019 se Begrotingsrede bou voort op 2018 se misoes - Solidariteit WêreldSolidariteit Wêreld
Tuis › Mediaverklarings › 2019 se Begrotingsrede bou voort op 2018 se misoes
2019 se Begrotingsrede bou voort op 2018 se misoes
Die vakbond Solidariteit het vandag gesê die begrotingsrede wat gister in die Parlement gelewer is, kom glad nie as ʼn verrassing nie.
Volgens Connie Mulder, hoof van Solidariteit se Navorsingsinstituut, is hierdie die vierde agtereenvolgende begrotingsrede wat vir ons uitwys in watter benarde situasie Suid-Afrika se ekonomie tans verkeer. Uit hierdie begroting- en midtermynbegrotingsredes is dit ook duidelik dat die ANC weet Suid-Afrika is in ʼn krisis , maar weet glad nie hoe om ons hier uit te kry nie. “Minister Mboweni doen goeie werk om elke liewe ysberg te verduidelik, maar dan stuur hy die land se ekonomie volstoom in hulle vas,” het Mulder gesê.
Suid-Afrika se skuldlas is deur minister Mboweni uitgelig as een van Suid-Afrika se grootste probleme. Volgens Mulder is dit kommerwekkend dat die staat reeds ongeveer R1 miljard per dag aan rente op skuld bestee, maar dan steeds ‘n begrotingstekort van R243 miljard aankondig, wat ons geprojekteerde staatskuld op 60,2% van die BBP laat. “Al die strikke word duidelik in die begrotingsrede geïdentifiseer, maar steeds word daar keer op keer vierkantig is hierdie strikke getrap,” het Mulder gesê.
Volgens Mulder is die swak bestuur van staatsinstellings oor die algemeen ʼn kwelpunt vir Suid-Afrika en word daar eerlik na staatsinstellings verwys as probleemkinders. “Ten spyte van die feit dat staatsinstellings se waarde vir belastinggeld as skreiend gesien word, en dat minister Mboweni die behoefte aan sekere staatsinstellings bevraagteken, word daar weer aan Eskom R69 miljard, aan SAL R6,2 miljard en aan Denel R1 miljard in reddingsboeie uitbetaal,” het Mulder gesê.
Mulder verduidelik dat die publiek reeds oorbelas is, maar dan word daar nog belasting aangekondig in die vorm van blokkruiping, brandstofheffings en aksynsbelasting. “Amper die helfte van die sigarette in ʼn pakkie is nou al belasting, en ook R65 van elke bottel whisky of brandewyn,” het Mulder bygevoeg.
Mulder voer aan dat die drie grootste fokuspunte in die begroting steeds onderwys, gesondheid en maatskaplike toelaes is. “Dit is die departemente waar die belastingbetaler feitlik geen waarde vir ons geld kry nie, en tog spandeer minister Mboweni weereens meer fondse aan hierdie drie bodemlose putte – sonder enige vrae of waarborge vir teenprestasie. Inteendeel, hy noem dat die staatsdiens verklein maar versterk moet word – en sny dan deur vrywillige vroeë aftrede. Sodoende verloor ons die mense met jare lange ervaring, wat beteken dat ʼn staatsdiens wat reeds sukkel, nog meer sal sukkel,” het Mulder gesê.
Mulder sê voorts dat dit verblydend is om te hoor dat minister Mboweni daarop ag slaan dat die privaat sektor, eerder as die staat, werkgeleenthede moet skep. “Hy noem dat regulasies en belasting vir entrepreneurs versag en verlaag moet word – en kondig dan ʼn koolstofbelasting aan waardeur almal geraak gaan word,” het Mulder gesê.
“Soos met die vorige begrotingsredes staan die ANC verstar in die hoofligte – hulle kan al die probleme sien aankom, maar is magteloos om die radikale koersveranderings na deregulering van die ekonomie en ʼn vryer mark te maak. Gevolglik tref ons met oop oë en volle wete elke liewe slaggat, trouens – ons versnel in hulle in,” het Mulder saamgevat.